CELEX: 32016D2118
Language: lv
Date: 2016-10-28 00:00:00
Title: Padomes Lēmums (ES) 2016/2118 (2016. gada 28. oktobris) par to, lai Savienības vārdā parakstītu un provizoriski piemērotu Stratēģiskās partnerības nolīgumu starp Eiropas Savienību un tās dalībvalstīm, no vienas puses, un Kanādu, no otras puses

3.12.2016   
            
            
               LV
            
            
               Eiropas Savienības Oficiālais Vēstnesis
            
            
               L 329/43
            
         PADOMES LĒMUMS (ES) 2016/2118
   (2016. gada 28. oktobris)
   par to, lai Savienības vārdā parakstītu un provizoriski piemērotu Stratēģiskās partnerības nolīgumu starp Eiropas Savienību un tās dalībvalstīm, no vienas puses, un Kanādu, no otras puses
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 31. panta 1. punktu un 37. pantu,
   ņemot vērā Līgumu par Eiropas Savienības darbību un jo īpaši tā 212. panta 1. punktu saistībā ar 218. panta 5. punktu un 218. panta 8. punkta otro daļu,
   ņemot vērā Eiropas Komisijas un Savienības Augstās pārstāves ārlietās un drošības politikas jautājumos kopīgo priekšlikumu,
   tā kā:
   
               (1)
            
            
               Padome 2010. gada 8. decembrī pilnvaroja Komisiju un Augsto pārstāvi sākt sarunas ar Kanādu par pamatnolīgumu, lai aizstātu 1996. gada Kopīgo politisko deklarāciju par ES un Kanādas attiecībām.
            
         
               (2)
            
            
               Ņemot vērā ciešās vēsturiskās attiecības un arvien ciešākās saiknes starp Pusēm, kā arī to vēlmi vērienīgā un novatoriskā veidā stiprināt un paplašināt attiecības, sarunas par Stratēģiskās partnerības nolīgumu starp Eiropas Savienību un tās dalībvalstīm, no vienas puses, un Kanādu, no otras puses (“nolīgums”), veiksmīgi tika pabeigtas, 2014. gada 8. septembrī Otavā nolīgumu parafējot.
            
         
               (3)
            
            
               Nolīguma 30. pantā ir paredzēta nolīguma provizoriska piemērošana pirms tā stāšanās spēkā.
            
         
               (4)
            
            
               Nolīgums saskaņā ar tā 30. pantu būtu jāparaksta Savienības vārdā. Nolīgums daļēji būtu jāpiemēro provizoriski, kamēr tiek pabeigtas procedūras, kas nepieciešamas tā noslēgšanai.
            
         
               (5)
            
            
               Nolīguma parakstīšana Savienības vārdā un nolīguma daļu provizoriska piemērošana neskar kompetenču sadalījumu starp Savienību un tās dalībvalstīm saskaņā ar Līgumiem,
            
         IR PIEŅĒMUSI ŠO LĒMUMU.
   1. pants
   1.   Ar šo Savienības vārdā tiek atļauta Stratēģiskās partnerības nolīguma starp Eiropas Savienību un tās dalībvalstīm, no vienas puses, un Kanādu, no otras puses, parakstīšana, ņemot vērā minētā nolīguma noslēgšanu.
   2.   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Savienības vārdā parakstīt nolīgumu.
   3. pants
   1.   Saskaņā ar nolīguma 30. pantu un ņemot vērā tajā noteiktos paziņojumus, līdz tā spēkā stāšanās dienai starp Savienību un Kanādu provizoriski, bet tikai tiktāl, ciktāl tas attiecas uz jautājumiem, kas ir Savienības kompetencē, tostarp jautājumiem, kas ir Savienības kompetencē noteikt un īstenot kopēju ārpolitiku un drošības politiku, šādas nolīguma daļas tiek piemērotas provizoriski:
   
               a)
            
            
               I sadaļa: 1. pants;
            
         
               b)
            
            
               II sadaļa: 2. pants;
            
         
               c)
            
            
               III sadaļa: 4. panta 1. punkts, 5. pants un 7. panta b) punkts;
            
         
               d)
            
            
               IV sadaļa:
               
                           —
                        
                        
                           9. pants, 10. panta 2. un 3. punkts, 12. panta 4., 5. un 10. punkts, 14., 15., 16. un 17. pants,
                        
                     
                           —
                        
                        
                           12. panta 6., 7., 8. un 9. punkts un 13. pants tiktāl, ciktāl minētie noteikumi tiek piemēroti tikai tajos jautājumos, kuros Savienība jau ir iekšēji īstenojusi savu kompetenci;
                        
                     
         
               e)
            
            
               V sadaļa: 23. panta 2. punkts;
            
         
               f)
            
            
               VI sadaļa: 26., 27. un 28. pants;
            
         
               g)
            
            
               VII sadaļa: 29., 30., 31., 32., 33. un 34. pants tiktāl, ciktāl šie noteikumi attiecas uz mērķi nodrošināt nolīguma provizorisku piemērošanu.
            
         2.   Datumu, no kura nolīgumu provizoriski piemēros, Padomes Ģenerālsekretariāts publicēs Eiropas Savienības Oficiālajā Vēstnesī.
   4. pants
   Šis lēmums stājas spēkā nākamajā dienā pēc tā pieņemšanas.
   
      Briselē, 2016. gada 28. oktobrī
      
         
            Padomes vārdā –
         
         
            priekšsēdētājs
         
         M. LAJČÁK